ผลวิจัยชี้ บ้าน เหตุก่อความรุนแรงกับเด็ก
ประชาไท-20 ม.ค.48 รศ.ดร.สมพร เตรียมชัยศรี คณะสาธารณสุขศาสตร์ มหิดล นำเสนอผลงานวิจัยเรื่องความรุนแรงในเด็ก สายโซ่วงจรของความรุนแรง โดยผลการศึกษาวิจัยชี้ว่า ความรุนแรงที่เกิดขึ้นภายในครอบครัว จะส่งผลถึงความก้าวร้าวของเด็ก เมื่อเด็กถูกถูกกระทำความรุนแรงจากครอบครัวและคนรอบข้าง ก็จะทำให้เกิดความรู้สึกอยากแก้แค้น และเริ่มระบายออกในช่วงระดับมัธยมศึกษา โดยอาจจะสะสมไปจนถึงช่วงอาชีวะศึกษาจนถึงช่วงมีครอบครัว กลายเป็นวัฏจักรความรุนแรงต่อไปเรื่อยๆ ผลการศึกษาวิจัย ระบุ โดยงานวิจัยชิ้นนี้ได้ทำการศึกษาวิจัยเด็กระดับ ป.5-6 จำนวน 370 คน โดยเด็กที่ถูกกระทำรุนแรง 336 คนหรือร้อยละ 90.8 มีพฤติกรรมการแสดงออกหลังถูกกระทำ โดยระเบิดอารมณ์กับพี่น้องร้อยละ 23.5 โกรธอยากแก้แค้นร้อยละ 17.8 แค้นใจถ้ามีโอกาสอยากโต้ตอบร้อยละ 17.3 เมื่อเทียบกับเด็ก ม.1-3 จำนวน 335 คน พบว่าถูกกระทำความรุนแรงด้านร่างกายและจิตใจรวม 252 คน หรือร้อยละ 75.2 โดยส่งผลต่อจิตใจให้เด็กรู้สึกน้อยใจเสียใจร้อยละ 88.8 รู้สึกเศร้าใจร้อยละ 77.2 รู้สึกเจ็บใจแค้นใจอยากโต้ตอบร้อยละ 76.9 อยากแก้แค้นร้อยละ 72.8 รู้สึกอยากระบายอารมณ์กับพี่น้องร้อยละ 62.2 
ประชาไท-20 ม.ค.48 รศ.ดร.สมพร เตรียมชัยศรี คณะสาธารณสุขศาสตร์ มหิดล นำเสนอผลงานวิจัยเรื่องความรุนแรงในเด็ก สายโซ่วงจรของความรุนแรง โดยผลการศึกษาวิจัยชี้ว่า ความรุนแรงที่เกิดขึ้นภายในครอบครัว